**Dick Rubert Axelsson** (s. 25. huhtikuuta 1987 Tukholma, Ruotsi) on ruotsalainen jääkiekkoilija ja maailmanmestari. Hän on pelipaikaltaan vasen laitahyökkääjä.

Pelityyli
---------

Elite Prospects -sivuston Erik K. Pirin mukaan Axelsson pystyy pelaamaan lähes kaikissa hyökkääjän rooleissa. Hänellä on hyvä laukaus, syöttötaidot ja luistelutaidot. Axelsson on hyvä myös yksi vastaan yksi -tilanteissa ja kaksinkamppailussa. Hänen tulisi kuitenkin pelata kurinalaisemmin, kehittyä kokonaisvaltaisesti ja laukoa useammin.

Ura
---

### Seuraura

Axelssonin kasvattajaseura on Mälarhöjden/Bredängs IK. Hän pelasi myöhemmät juniorivuotensa Huddinge IK:ssa, jonka J20-joukkueen paras pistemies ja maalintekijä Axelsson oli kaudella 2005–2006 tehoilla 19+15=34. Hän keräsi myös 157 jäähyminuuttia, joilla Axelsson sijoittui J20 SuperElitin jäähypörssissä kuudenneksi. Hän pelasi samalla kaudella myös ensimmäiset miesten pelinsä Ruotsin kolmanneksi korkeimmalla sarjatasolla maan I-divisioonassa, jossa Axelsson teki 23 runkosarjaottelussa tehot 17+2=19. Hän oli kauden päätteeksi nostamassa joukkuetta seuraavaksi kaudeksi HockeyAllsvenskaniin. Axelsson oli koko Kvalserien AS:n paras maalintekijä kuudella osumallaan.

Detroit Red Wings varasi Axelssonin toisella kierroksella 62. pelaajana NHL:n varaustilaisuudessa 2006. Kaudella 2006–2007 hän teki Allsvenskanin runkosarjassa 25 ottelussa tehot 13+8=21. Axelsson oli Huddingen toiseksi paras maalintekijä Henrik Petterssonin kanssa. Kaudeksi 2007–2008 hän siirtyi Elitserieniin ja Djurgårdens IF:n riveihin vuoden mittaisella sopimuksella. Axelssonin tulokaskausi toi 47 runkosarjaottelussa tehot 12+13=25 sekä viidessä playoff-ottelussa yhden maalin. Hän teki Elitserien-debyyttinsä näin ollen runkosarjan avauskierroksella 25. syyskuuta 2008 vieraissa MODO Hockeya vastaan. Axelsson sai ottelussa jääaikaa 14.52 minuuttia. Hän keräsi ottelusta teholukeman –1. Elitserien-uransa avausmaalin Axelsson teki kolmannessa ottelussaan 29. syyskuuta 2008 alivoimalla vieraissa HV71:tä vastaan. Hän keräsi ottelussa myös yhden syöttöpisteen.

Toukokuussa 2008 Axelsson solmi kolmivuotisen tulokassopimuksen Detroit Red Wingsin kanssa. Saman vuoden heinäkuussa hän sopi kuitenkin pelaavansa vielä kauden 2008–2009 lainalla Djurgårdenissa. Kesken kauden, marraskuussa 2008 Axelsson vaihtoi seuraansa ja siirtyi Färjestad BK:n joukkueeseen. Hän voitti Ruotsin-mestaruuden keväällä 2009. Axelsson aloitti kauden 2009–2010 Red Wingsin organisaatiossa ja edusti AHL-joukkue Grand Rapids Griffinsiä, kunnes hän palasi tammikuussa 2010 loppukaudeksi lainalle Färjestadiin. Kaudella 2010–2011 Axelsson jatkoi joukkueessa 1+1-vuotisella sopimuksella, eikä hän palannut Pohjois-Amerikkaan. Axelsson oli tehoilla 15+15=30 Färjestadin toiseksi paras maalintekijä Christian Berglundin jälkeen ja joukkueen neljänneksi paras pistemies. Hän keräsi myös 126 jäähyminuuttia sijoittuen Elitserienin jäähypörssissä kolmanneksi. Axelsson voitti Ruotsin-mestaruuden keväällä 2011 ja valittiin kauden päätteeksi Ruotsin tähdistökentälliseen.

Axelsson ei käyttänyt Färjestad-sopimuksessaan ollutta optiota, vaan siirtyi kaudeksi 2011–2012 MODO Hockeyn riveihin. Hänen runkosarjansa jäi vain 36 ottelun mittaiseksi rannevamman takia. Kesäkuussa 2012 Axelsson teki vuoden mittaisen sopimuksen Frölunda HC:n kanssa. Hän oli kaudella 2012–2013 tehoilla 10+14=24 joukkueen kolmanneksi paras pistemies. Maaliskuussa 2013 Axelsson teki vuoden mittaisen jatkosopimuksen Frölundan kanssa. Kaudella 2013–2014 hän oli joukkueen toiseksi paras pistemies Mathis Olimbin jälkeen tehoilla 10+25=35.

Kaudeksi 2014–2015 Axelsson siirtyi kaksivuotisella sopimuksella Sveitsin National League A:n HC Davosiin. Hän oli joukkueen kolmanneksi paras pistemies Marc Wieserin kanssa tehoilla 14+19=33. Axelsson jakoi myös kevään 2015 pudotuspeleissä Davosin sisäisen maalipörssin voiton Marcus Paulssonin kanssa kuudella osumallaan. Hän voitti kauden päätteeksi Sveitsin-mestaruuden. Axelsson edusti Davosia kauden aikana myös seuran perinteisesti isännöimässä Spengler Cupissa. Kaudella 2015–2016 hän oli joukkueen toiseksi paras syöttäjä ja neljänneksi paras pistemies tehoilla 10+29=39. Helmikuussa 2016 Axelsson teki Davosin kanssa vuoden mittaisen jatkosopimuksen. Kausi 2016–2017 hänellä jäi kuitenkin vain kahdeksan runkosarja-, neljän Mestarien liigan ja yhden Sveitsin Cupin ottelun mittaiseksi loukkaantumisen vuoksi.

Axelsson palasi kaudeksi 2017–2018 vuoden mittaisella sopimuksella Färjestad BK:n SHL-joukkueeseen. Hän teki Ruotsin pääsarjatason yhden kauden piste-ennätyksensä tehoilla 21+24=45, joilla Axelsson oli joukkueen paras maalintekijä ja toiseksi paras pistemies Johan Rynon jälkeen. Hän sijoittui koko SHL:n maalipörssissä viidenneksi ja jakoi pistepörssin kuudennen sijan Brynäs IF:n Aaron Palushaj'n jälkeen.

Kaudeksi 2018–2019 Axelsson palasi vuoden mittaisella sopimuksella Djurgårdens IF:ään. Hän oli pudotuspeleissä tehoilla 6+8=14 joukkueen paras pistemies ja Axelsson jakoi Djurgårdenin sisäisen Linus Hultströmin ja Jesper Petterssonin kanssa. Hänen playoff-maaleistaan kaksi oli voittomaaleja ja ne syntyivät välieräsarjassa Färjestad BK:ta vastaan. Niistä jälkimmäinen ratkaisi Djurgårdenille finaalipaikan seitsemännessä, 18. huhtikuuta 2019 vieraissa pelatussa välieräottelussa, joka päättyi joukkueen 1–4-voittoon. Lisäksi Axelsson keräsi ottelussa kaksi syöttöpistettä. Hän voitti myös koko pudotuspelien jäähypörssin 58 minuutillaan. Axelsson voitti kauden päätteeksi SHL-hopeaa.

Lokakuussa 2019 Axelsson siirtyi seniorijoukkue Boo HC 2:n riveihin pelaamaan Ruotsin V-divisioonaa. Hän pelasi siellä kolme ottelua tehopistein 5+7=12, kunnes Axelsson palasi marraskuussa loppukauden 2019–2020 kattavalla sopimuksella Djurgårdeniin.

### Maajoukkueura

Axelsson edusti Ruotsia Pyeongchangin olympiakisoissa 2018 sekä MM-kilpailuissa vuosina 2013 ja 2014, joista ensimmäinen turnaus päättyi maailmanmestaruuteen ja jälkimmäinen pronssiin. Yhteensä Axelsson on pelannut 83 A-maaottelua tehopistein 16+23=39. Hän teki A-maajoukkuedebyyttinsä Channel One Cupin Prahan O2 Arenalla 13. joulukuuta 2007 pelatussa avausottelussa Tšekkiä vastaan. Axelsson merkittiin Ruotsin kolmosketjun oikeaan laitaan Michael Holmqvistin ja Karl Fabriciusin viereen. Hän teki ottelussa myös ensimmäisen A-maajoukkuemaalinsa. Axelsson keräsi myös yhden kahden minuutin jäähyn poikittaisesta mailasta.

Axelsson on pelannut myös kolme nuorten maaottelua.

Muuta
-----

Axelsson pelaa myös rullakiekkoa kansainvälisellä tasolla. Hän edusti Ruotsia MM-kilpailuissa vuosina 2007, 2008, 2009, 2010 ja 2012. Axelsson valittiin vuoden 2008 turnauksen arvokkaimmaksi pelaajaksi.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Huddinge IK | Ruotsi I | 23 | 17 | 2 | 19 | 10 | – | – | – | – | – |
| 2006–2007 | Huddinge IK | Allsvenskan | 25 | 13 | 8 | 21 | 113 | – | – | – | – | – |
| 2007–2008 | Djurgårdens IF | Elitserien | 47 | 12 | 13 | 25 | 44 | 5 | 1 | 0 | 1 | 2 |
| 2008–2009 | Djurgårdens IF | Elitserien | 18 | 5 | 7 | 12 | 10 | – | – | – | – | – |
|  | Färjestad BK | Elitserien | 21 | 6 | 12 | 18 | 32 | 9 | 1 | 3 | 4 | 2 | Le Mat-pokalen |
| 2009–2010 | Grand Rapids Griffins | AHL | 17 | 2 | 3 | 5 | 6 | – | – | – | – | – |
|  | Färjestad BK | Elitserien | 15 | 6 | 4 | 10 | 24 | 7 | 1 | 2 | 3 | 6 |
| 2010–2011 | Färjestad BK | Elitserien | 47 | 15 | 15 | 30 | 126 | 14 | 4 | 6 | 10 | 24 | Le Mat-pokalen |
| 2011–2012 | MODO Hockey | Elitserien | 36 | 9 | 11 | 20 | 59 | 6 | 2 | 1 | 3 | 18 |
| 2012–2013 | Frölunda HC | Elitserien | 45 | 10 | 14 | 24 | 79 | 6 | 0 | 4 | 4 | 2 |  |  |  |  |  |  | MM | 8 | 0 | 3 | 3 | 4 |
| 2013–2014 | Frölunda HC | SHL | 48 | 10 | 25 | 35 | 56 | 7 | 1 | 2 | 3 | 2 |  |  |  |  |  |  | MM | 10 | 0 | 1 | 1 | 0 |
| 2014–2015 | HC Davos | NLA | 45 | 14 | 19 | 33 | 30 | 13 | 6 | 3 | 9 | 8 | Twinskate |
| 2015–2016 | HC Davos | NLA | 38 | 10 | 29 | 39 | 62 | 9 | 2 | 5 | 7 | 18 |
| 2016–2017 | HC Davos | NLA | 8 | 1 | 1 | 2 | 8 | – | – | – | – | – |
| 2017–2018 | Färjestad BK | SHL | 48 | 21 | 24 | 45 | 44 | 6 | 2 | 0 | 2 | 4 |  |  |  |  |  |  | OK | 4 | 0 | 0 | 0 | 2 |
| 2018–2019 | Djurgårdens IF | SHL | 36 | 7 | 18 | 25 | 39 | 19 | 6 | 8 | 14 | 58 |
| 2019–2020 | Boo HC 2 | Ruotsi5 | 3 | 5 | 7 | 12 | 2 | – | – | – | – | – |
|  | Djurgårdens IF | SHL | 31 | 11 | 15 | 26 | 52 | – | – | – | – | – |
| 2020–2021 | Djurgårdens IF | SHL | 42 | 9 | 18 | 27 | 59 | 3 | 0 | 3 | 3 | 4 |
| 2021–2022 | Brödernas Hockey | Ruotsi4 | 5 | 8 | 16 | 24 | 4 | – | – | – | – | – |
|  | Djurgårdens IF | SHL | 19 | 5 | 8 | 13 | 28 | – | – | – | – | – |
| 2020–2021 | Djurgårdens IF | SHL | 42 | 9 | 18 | 26 | 59 | 3 | 0 | 3 | 3 | 4 |
| 12 kautta | yhteensä | Elitserien/SHL | 453 | 126 | 184 | 310 | 654 | 85 | 18 | 32 | 50 | 126 |
| 3 kautta | yhteensä | NLA | 91 | 25 | 49 | 74 | 100 | 22 | 8 | 8 | 16 | 26 |
| 1 kausi | yhteensä | AHL | 17 | 2 | 3 | 5 | 6 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Dick Axelsson**.
* Dick Axelsson The Internet Hockey Databasessa (englanniksi)
* Dick Axelsson Eurohockey-sivustolla (englanniksi)
* Dick Axelsson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10 11  Dick Axelsson *Elite Prospects*. Everysport Media Group AB.  (englanniksi)
2. ↑  Elite Prospects - Huddinge IK J20 *eliteprospects.com*. Everysport Media Group. Viitattu 14.11.2019. (englanniksi)
3. ↑  Elite Prospects - SuperElit Stats 2005-2006 *eliteprospects.com*. Everysport Media Group. Viitattu 14.11.2019. (englanniksi)
4. ↑  Elite Prospects - Division 1 Stats 2005-2006 *eliteprospects.com*. Everysport Media Group. Viitattu 14.11.2019. (englanniksi)
5. ↑  Elite Prospects - Huddinge IK *eliteprospects.com*. Everysport Media Group. Viitattu 14.11.2019. (englanniksi)
6. ↑  Dick Axelsson *eliteprospects.com*. Everysport Media Group. Viitattu 14.11.2019. (englanniksi)
7. ↑  Hahn, John: Wings sign Axelsson, Pyett *nhl.com/redwings*.  24.5.2008. DETROIT:  Detroit Red Wings. Viitattu 10.7.2018. (englanniksi)
8. ↑  Kalitzki, Jörgen: Dick Axelsson klar för Färjestad *farjestadbk.se*.  8.1.2010. Färjestads Bollklubb Fastighets AB. Viitattu 13.8.2012. (ruotsiksi)
9. ↑  Pettersson, Robert: Dick Axelsson skrev på för Färjestad *Hockeysverige.se*.  21.5.2010. NewsMe. Viitattu 13.8.2012. (ruotsiksi)
10. ↑  Elite Prospects - Färjestad BK *eliteprospects.com*. Everysport Media Group. Viitattu 14.11.2019. (englanniksi)
11. ↑  Elite Prospects - SHL Stats 2010-2011 *eliteprospects.com*. Everysport Media Group. Viitattu 14.11.2019. (englanniksi)
12. ↑  Bodin, Uffe: Dick valde Modo *Hockeysverige.se*.  20.5.2011. NewsMe. Viitattu 13.8.2012. (ruotsiksi)
13. ↑  Pettersson, Robert: Dick Axelsson till Frölunda *Hockeysverige.se*.  25.6.2012. NewsMe. Viitattu 13.8.2012. (ruotsiksi)
14. ↑  Elite Prospects - Frölunda HC *eliteprospects.com*. Everysport Media Group. Viitattu 14.11.2019. (englanniksi)
15. ↑  Gyllander, Peter: Frölunda och Dick Axelsson förlänger en säsong *frolundaindians.com*.  1.3.2013. Frölunda Hockey Club. Viitattu 21.7.2013. (ruotsiksi)
16. ↑  Elite Prospects - Frölunda HC *eliteprospects.com*. Everysport Media Group. Viitattu 14.11.2019. (englanniksi)
17. ↑  Elite Prospects - HC Davos *eliteprospects.com*. Everysport Media Group. Viitattu 14.11.2019. (englanniksi)
18. ↑  Elite Prospects - HC Davos *eliteprospects.com*. Everysport Media Group. Viitattu 14.11.2019. (englanniksi)
19. ↑  Elite Prospects - HC Davos *eliteprospects.com*. Everysport Media Group. Viitattu 14.11.2019. (englanniksi)
20. ↑  HCD verlängert mit sieben weiteren Spielern *hcd.ch*.  15.2.2016. Hockey Club Davos AG.  Arkistoitu 10.7.2018. Viitattu 10.7.2018. (saksaksi)
21. ↑  Eriksson, Stefan: Dick Axelsson återvänder till Färjestad BK *farjestadbk.se*.  12.4.2017. Färjestads Bollklubb Fastighets AB. Viitattu 10.7.2018. (ruotsiksi)
22. ↑  Elite Prospects - Färjestad BK *eliteprospects.com*. Everysport Media Group. Viitattu 14.11.2019. (englanniksi)
23. ↑  Elite Prospects - SHL Stats 2017-2018 *eliteprospects.com*. Everysport Media Group. Viitattu 14.11.2019. (englanniksi)
24. ↑  Dick Axelsson klar för Djurgården *difhockey.se*.  8.6.2018. Djurgården Hockey AB. Viitattu 10.7.2018. (ruotsiksi)
25. ↑  Elite Prospects - Djurgårdens IF *eliteprospects.com*. Everysport Media Group. Viitattu 14.11.2019. (englanniksi)
26. ↑  Dick Axelsson *eliteprospects.com*. Everysport Media Group. Viitattu 14.11.2019. (englanniksi)
27. ↑  Ros, Tomas; Wixtröm, Jimmy: Välkommen, Dick Axelsson *aftonbladet.se*.  25.10.2019. Aftonbladet Hierta AB. Viitattu 14.11.2019. (ruotsiksi)
28. ↑  Välkommen, Dick Axelsson *difhockey.se*.  11.11.2019. Djurgården Hockey AB. Viitattu 14.11.2019. (ruotsiksi)
29. 1 2  Czech Republic-Sweden *historical.stats.swehockey.se*.  13.12.2007. Svenska Ishockeyförbundet. Viitattu 10.7.2018. (englanniksi)